Predkladacia správa

	Vláda SR uznesením číslo 904 zo dňa 26. 9. 2001 schválila návrh zákona o zrušení niektorých štátnych fondov, o niektorých opatreniach súvisiacich s ich zrušením a o zmene a doplnení niektorých zákonov. V bode D-1 citovaného uznesenia vláda SR súhlasila so zrušením:

- Štátneho fondu ochrany a zveľadenia poľnohospodárskeho pôdneho fondu SR
- Štátneho fondu zveľaďovania lesa SR
- Štátneho vodohospodárskeho fondu SR
- Štátneho podporného fondu pôdohospodárstva a potravinárstva SR

Uznesenie vlády SR zároveň ukladá ministrovi pôdohospodárstva SR v bode E 1-4 predložiť na rokovanie vlády SR návrh transformácie citovaných štátnych fondov. 

V súčasnosti je návrh zákona predložený v NR SR, kde prešiel prvým čítaním s tým, že bude opätovne prerokovaný vo výboroch NR SR. Pri jeho prerokovávaní už prišlo k niektorým zmenám v návrhu zákona. 

Vychádzajúc z uvedených faktov minister pôdohospodárstva SR listom číslo 3152 / 2001 – 100 zo dňa 6. novembra 2001požiadal predsedu vlády SR o odloženie termínu predloženia materiálu do vlády SR. Nový termín bol stanovený do 30.11.2001.